Uznesenie Krajského súdu Trnava sp. zn. 6Tos/51/2016 z 20. 7. 2016

Text rozhodnutia
Súd: Krajský súd Trnava Spisová značka: 6Tos/51/2016 Identifikačné číslo súdneho spisu: 2116010610 Dátum vydania rozhodnutia: 21. 07. 2016 Meno a priezvisko sudcu, VSÚ: JUDr. Vladimír Tencer ECLI: ECLI:SK:KSTT:2016:2116010610.1 Uznesenie Krajský súd v Trnave v senáte zloženom z predsedu senátu JUDr. Vladimíra Tencera a sudcov JUDr. Kataríny Stanislavskej a JUDr. Janky Klčovej, v trestnej veci proti odsúdenému X. O., v konaní o žiadosti odsúdeného o podmienečné prepustenie z výkonu trestu odňatia slobody, o sťažnosti odsúdeného proti uzneseniu Okresného súdu v Trnave zo dňa 20.04.2016 sp. zn. 1PP/23/2016, na neverejnom zasadnutí konanom dňa 21.07.2016 takto r o z h o d o l : Podľa § 193 odsek 1 písm. b/ Trestného poriadku sa sťažnosť odsúdeného X. O., nar. XX.XX.XXXX, z a m i e t a. o d ô v o d n e n i e : Napadnutým uznesením okresný súd podľa § 66 odsek 1 písm. b/, odsek 2 Trestného zákona zamietol žiadosť odsúdeného X. O. o podmienečné prepustenie z výkonu trestu odňatia slobody. Ako vyplýva zo zápisnice o verejnom zasadnutí okresného súdu zo dňa 20.04.2016 bol odsúdený X. O. na verejnom zasadnutí prítomný pričom po vyhlásení uznesenia ktorým okresný súd podľa § 66 odsek 1 písm. b/, odsek 2 Trestného zákona jeho žiadosť o podmienečné prepustenie z výkonu trestu zamietol a po poučení o možnosti podania opravného prostriedku odsúdený vyhlásil, že sa vzdáva práva podať sťažnosť v dôsledku čoho sa predmetné rozhodnutie stalo právoplatným. V zmysle § 193 odsek 1 písm. b/ Trestného poriadku, nadriadený orgán, ktorým je v tomto prípade Krajský súd v Trnave, zamietne sťažnosť, ak táto bola podaná oneskorene, neoprávnenou osobou, osobou, ktorá sa jej výslovne vzdala alebo ktorá znovu podala sťažnosť, ktorú už predtým výslovne vzala späť. Vzhľadom k tomu, že potom ako sa odsúdený na verejnom zasadnutí výslovne vzdal práva sťažnosti, opätovne podal v predmetnej veci sťažnosť, bolo potrebné rozhodnúť v súlade s vyššie uvedeným ustanovením § 193 odsek 1 písm. b/ Trestného poriadku a jeho sťažnosť ako takú zamietnuť. Poučenie: Proti tomuto uzneseniu nie je prípustný ďalší riadny opravný prostriedok.

Zdroj: KAUZIS.SK – https://www.kauzis.sk/judikatura/r/ECLI:SK:KSTT:2016:2116010610.1 (dáta aktuálne k 11. 11. 2026). Záväzné je znenie zverejnené súdom.




